钦定古今图书集成/明伦汇编/官常典/第730卷 > 兀颜畏可
## 钦定古今图书集成/明伦汇编/官常典/第730卷 > 兀颜畏可

按《金史忠义传》：“畏可，隆安路猛安人。补亲军，充护卫，
除益都总管府判官、中都兵马副都指挥使，累官会
州刺史。贞祐初，为左卫将军、拱卫直都指挥使，山东
副统军、安化军节度使。土贼据九仙山为巢穴，畏可
拥众不击，贼愈炽。东平行省蒙古纲劾奏畏可不任
将帅，朝廷不问。改镇西军，权经略副使，历全安、武胜
军”，兴定四年改泰定军。是岁五月，兖州破，死焉。